CELEX: 62008TN0507
Language: mt
Date: 2008-11-21 00:00:00
Title: Kawża T-507/08: Rikors ippreżentat fil- 21 ta' Novembru 2008 — Psytech International vs UASI — Institute for Personality & Ability Testing (16PF)

24.1.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 19/34
            
         Rikors ippreżentat fil-21 ta' Novembru 2008 — Psytech International vs UASI — Institute for Personality & Ability Testing (16PF)
   (Kawża T-507/08)
   (2009/C 19/64)
   Lingwa tar-rikors: L-Ingliż
   Partijiet
   
      Rikorrenti: Psytech International Ltd (Pulloxhill, ir-Renju Unit) (rappreżentanti: N. Phillips, Solicitor u N. Saunders, Barrister)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Institute for Personality & Ability Testing, Inc. (Champaign, l-Istati Uniti)
   Talbiet tar-rikorrenti
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u disinni) tat-23 ta' Lulju 2008 fil-Każ R 1012/2007-2 u tagħmel mill-ġdid it-talba għal dikjarazzjoni ta' invalidità lill-UASI sabiex tkun tista' tipproċedi, u
            
         
               —
            
            
               tikkundanna lill-UASI għall-ispejjeż.
            
         Motivi u argumenti prinċipali
   
      Trade mark Komunitarja rreġistrata li hija s-suġġett tat-talba għal dikjarazzjoni ta' invalidità: It-trade mark verbali “16PF” għal prodotti u servizzi fil-klassijiet 9, 16, 35, 41 u 42 — Trade mark Komunitarja rreġistrata bin-Nru 1 892 652
   
      Proprjetarju tat-trade mark Komunitarja: Il-parti l-oħra quddiem il-Bord tal-Appell.
   
      Parti li qed titlob id-dikjarazzjoni ta' invalidità tat-trade mark Komunitarja: Ir-rikorrenti
   
      Deċiżjoni tad-Diviżjoni tal-Kanċellazzjoni: Ċaħda tat-talba għal dikjarazzjoni ta' invalidità
   
      Deċiżjoni tal-Bord tal-Appell: Ċaħda tal-appell.
   
      Motivi invokati: Ksur tal-Artikoli 7(1)(b), 7(1)(ċ), 7(1)(d) u 51(1)(b) tar-Regolament tal-Kunsill Nru 40/94 peress li l-Bord tal-Appell: (i) kien imissu kkonstata abbażi tal-evidenza quddiemu li t-trade mark Komunitarja rreġistrata li hija s-suġġett tat-talba għal dikjarazzjoni ta' invalidità ma kellhiex karattru distintiv; (ii) naqas milli jagħmel l-eżami ġuridiku korrett u naqas milli jevalwa sewwa l-evidenza quddiemu; u (iii) kien imissu kkonstata abbażi tal-evidenza quddiemu li l-applikazzjoni għat-trade mark Komunitarja rreġistrata li hija s-suġġett tat-talba għal dikjarazzjoni ta' invalidità saret in mala fede.